 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIŢIALĂ**

**31 MAI 2017**

 privind solicitarea de emitere a avizului de mediu, înregistrată la Agenţia pentru Protecţia Mediului Bistriţa-Năsăud sub nr. 5443/12.05.2017, în baza Certificatului de urbanism nr. 746/6.04.2017 şi a Avizului de oportunitate nr. 6/8.05.2017 emise de Primăria Municipiului Bistriţa, judeţul Bistriţa-Năsăud,

 **în urma parcurgerii etapei de încadrare**, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, prin consultarea Comitetului Special Constituit întrunit în data de 31.05.2017, **a informării publicului prin anunţuri repetate şi în lipsa comentariilor din partea acestuia,**

**AGENŢIA PENTRU PROTECŢIA MEDIULUI BISTRIŢA-NĂSĂUD**

**decide:**

**Planul Urbanistic Zonal** –„Schimbarea destinaţiei terenului din L2 – subzona de locuire individuală cu regim de construire discontinuu cu înălţime maximă de P+2, în afara zonei protejate în subzona M1a – subzona mixtă situată în afara zonei protejate cu regim de înălţime de maxim P+2 niveluri în vederea realizării unei construcţii cu destinaţia de alimentaţie publică”, în municipiul Bistrița, localitatea componentă Viişoara, str. Calea Dejului, nr. 12, UTR 19, judeţul Bistriţa-Năsăud,

**titular**: **SC AURORA SZ SRL**,din municipiul Bistrița, localitatea componentă Viişoara, str. Calea Dejului, nr. 18A, judeţul Bistriţa-Năsăud

**referitor la**: teritoriu cu suprafaţă totală de 5.920 m2, situat în intravilanul municipiului Bistriţa, proprietate privată a SC Aurora SZ SRL.

Accesul pe terenul studiat se face din strada Calea Dejului (DN17) şi din strada Izvorul Sărat.

**care propune**: realizarea unui obiectiv cu destinaţia de alimentaţie publică pentru organizarea de evenimente,

***nu necesită evaluare de mediu și se adoptă fără aviz de mediu.***

* *Unitatea de alimentaţie publică propusă pe terenul cu suprafaţa de 5.920 mp, va fi alcătuită din 2 corpuri alipite, cu regim de înălţime diferit:*
* *corp de clădire D+P, în care se va amenaja sala pentru evenimente, cu o capacitate de 470 persoane;*
* *corp de clădire D+P+1E, cu funcţiuni anexe.*

 *Obiectivul va avea destinaţia de alimentaţie publică pentru organizarea de evenimente, cum ar fi:*

* *conferinţe şi evenimente business, sesiuni de training, întâlniri de afaceri;*
* *evenimente culturale: recitaluri de muzică, seri de gală, expoziţii;*
* *baluri, reuniuni filantropice;*
* *evenimente educative;*
* *evenimente matrimoniale ş.a.*
* *Bilanţ teritorial propus:*

*- suprafaţă construită 1500 mp;*

*- alei şi parcări (77 locuri): 2595 mp;*

*- suprafaţă rezervată pentru modernizarea străzii Izvorul Sărat: 25 mp;*

*- spaţii verzi: 1800 mp;*

* *Indici urbanistici conform avizului de oportunitate: POT max = 35 %, CUT max = 1,2 mp Adc/mp teren;*

*Indici urbanistici propuşi: POT = 25,35 %, CUT = 0,55 mp Adc/mp teren;*

* *Regim de înălţime propus pentru zona analizată: D+P+1E*
* *Alimentarea cu apă şi evacuarea apelor uzate menajere se vor asigura prin racord la rețelele existente în zonă.*

*Alimentarea cu energie electrică se va face prin racord la reţeaua din zonă.*

*Pentru încălzire se propune centrală termică cu combustibil gaz metan, existând reţea de gaz în imediata vecinătate a terenului studiat.*

**Motivele care au stat la baza luării deciziei etapei de încadrare, luând în considerare criteriile prevăzute în anexa 1 a HG nr.1076/2004, sunt următoarele:**

**1. Caracteristicile planurilor şi programelor cu privire, în special, la:**

*a)* ***gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:***

*PUZ-ul propus creează un cadru pentru proiecte şi pentru activităţi viitoare şi stabileşte reglementări urbanistice pentru o zonă limitată la amplasamentul studiat;*

*Prin PUZ-ul studiat se propun:*

 *- stabilirea funcţiunii zonei, realizarea unui obiectiv cu destinaţia de alimentaţie publică pentru organizarea de evenimente;*

 *- precizarea regimului de înălţime şi a indicatorilor privind utilizarea terenului (POT, CUT);*

 *- realizare accese carosabile şi pietonale;*

 *- aliniamente obligatorii, distanţe de retragere de la aliniament;*

 *- echiparea edilitară a amplasamentului;*

 *- reguli cu privire la amplasarea de spaţii verzi şi împrejmuiri;*

 *- reguli cu privire la păstrarea integrităţii mediului.*

*b)* ***gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:***

* *Conform Certificatului de urbanism folosinţa actuală este de teren arabil.*
* *Conform PUG Bistriţa terenul este destinat construirii de locuinţe individuale de max. P+2 niveluri în regim continuu sau discontinuu, în afara zonei protejate.*
* *Terenul este delimitat de:*
* *Str. Izvorul Sărat la NV;*
* *Motel Azuro la SE;*
* *terenuri proprietate particulară.*

*Pentru a nu influenţa zonele învecinate destinate locuirii şi pentru a nu crea disconfort vecinătăţilor, vor fi prevăzute următoarele măsuri:*

* *obţinerea şi respectarea condiţiilor impuse conform autorizaţiei de construire şi conform tuturor actelor de reglementare necesare (inclusiv acord de mediu) pentru implementarea proiectului care decurge din PUZ;*
* *prevederea în proiect de măsuri şi dotări necesare pentru minimizarea impactului asupra mediului şi pentru încadrarea tuturor emisiilor în limitele maxim admise;*
* *respectarea prevederilor Ordinului nr. 119/2014 privind aprobarea Normelor de igienă şi a recomandărilor privind mediul de viaţă al populaţiei.*

*Conform documentației depusă, PUZ-ul propus respectă condițiile impuse prin Avizul de oportunitate eliberat de Primăria municipiului Bistriţa, în conformitate cu Regulamentul Local de Urbanism aferent PUG Bistrița, cu privire la: parcelarea terenurilor, amplasarea și retragerea construcțiilor, asigurarea acceselor și parcărilor, regim de înălţime, indici urbanistici, echiparea tehnico-edilitară, asigurarea de spații verzi ș.a.*

 *Modificările propuse nu conduc la posibilitatea apariţiei de efecte semnificative asupra mediului şi nu influenţează alte planuri şi programe.*

*c)* ***relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:***

*PUZ-ul prevede realizarea de spaţii verzi în proporţie de 30,4% din terenul studiat.*

*Conform avizului de oportunitate eliberat de PMB spaţiile verzi trebuie să ocupe minim 30% din terenul studiat.*

*d)* ***problemele de mediu relevante pentru plan sau program:***

*• factorul de mediu apă:*

 *Modificările propuse nu conduc la posibilitatea apariţiei de efecte semnificative asupra factorului de mediu apă, deoarece:*

* *în zonă există rețele de alimentare cu apă și canalizare; PUZ-ul prevede asigurarea utilităților prin extinderea acestor rețele;*
* *evacuarea apelor uzate în rețelele de canalizare sau în stațiile de epurare se va face în baza acceptului de evacuare dat în scris de operatorul de servicii publice care administrează și exploatează rețeaua de canalizare și stația de epurare, precum și în baza contractelor de utilizare a serviciilor publice de canalizare încheiate. Controlul indicatorilor va fi urmărit prin analize de laborator.*

*• factorul de mediu aer: principalele surse posibile de poluare a aerului sunt traficul auto și arderea combustibilului pentru încălzire.*

 *Modificările propuse nu conduc la posibilitatea apariţiei de efecte semnificative asupra factorului de mediu aer, deoarece:*

*→ traficul auto nu se va intensifica în mod considerabil faţă de situaţia actuală, având în vedere faptul că obiectivul este amplasat la drum naţional;*

*→ încălzirea spațiilor este propusă cu centrală termică omologată, pe combustibil gaz metan;*

*→ la autorizarea proiectului se vor impune condiţii în vederea dotării cu instalaţii/echipamente/filtre necesare pentru încadrarea tuturor emisiilor în limitele maxime admise şi în vederea luării tuturor măsurilor necesare pentru încadrarea nivelului de zgomot în limitele admise, astfel încât prin desfăşurarea activităţii să nu se creeze disconfort vecinătăţilor;*

*• factorul de mediu sol: poate fi afectat prin depozitări necontrolate de deșeuri, scurgeri accidentale de carburanţi şi uleiuri, depunerea pe sol a anumitor poluanţi rezultaţi din activităţile desfăşurate*

*PUZ-ul şi RLU aferent prevăd următoarele condiţii:*

*→ la realizarea investiţiei deșeurile menajere și deșeurile de construcție vor fi predate operatorului de salubritate din zonă, prin contract;*

*→ unitatea va avea prevăzute spaţii şi dotări corespunzătoare pentru stocarea provizorie a fiecărui tip de deşeu rezultat,* *recipiente etanșe, acolo unde este cazul, rezistente la tipul de substanță stocată, etichetate corespunzător. Locurile pentru depozitare vor fi impermeabilizate pentru a se evita orice fel de scurgere în sol și în apele subterane.*

*• zgomot şi vibraţii: sursele de zgomot și vibrații vor fi reprezentate de utilaje, mijloace de transport, instalaţii şi de desfăşurarea activităţii după punerea în funcţiune a obiectivului.*

*Se vor impune toate măsurile necesare astfel încât activitățile de pe amplasament să nu producă zgomote care să depășească limitele prevăzute de STAS 10.009/1988. Toate utilajele si instalațiile care produc zgomot si/sau vibrații vor fi menținute în stare bună de funcționare. Se vor realiza măsurători privind zgomotul generat din activităţi.*

* *Pentru a preveni scurgerile de combustibil și uleiuri în mediu, pentru a menține nivelul de zgomot și noxe în limite admise, la realizarea investiţiilor şi în desfăşurarea activităţilor, va fi prevăzută şi impunerea următoarelor măsuri:*
* *constructorul va menține utilajele în stare bună de funcţionare, având inspecțiile tehnice periodice efectuate;*
* *personalul care deservește utilajele va fi instruit să supravegheze funcționarea acestora și să ia măsurile necesare pentru a evita poluarea mediului înconjurător în cazul unor defecțiuni tehnice;*

*- obligarea antreprenorilor să dețină pe amplasament mijloace de intervenție pentru stoparea răspândirii poluării în caz de poluări accidentale;*

*- în caz de scurgeri accidentale: oprirea scurgerilor, localizarea poluantului scurs, intervenție cu material absorbant pentru reținerea produsului petrolier, intervenția manuală pentru colectarea produsului petrolier, colectarea produsului uleios în recipiente etanșe;*

*- interzicerea utilizării unor utilaje care prezintă un grad de uzură ridicat sau cu pierderi de carburanți și/sau lubrefianți;*

*- efectuarea schimburilor de lubrefianți, a reparațiilor mijloacelor auto şi utilajelor utilizate pe suprafața amplasamentului, numai în unităţi autorizate în acest sens;*

*- emisiile produse de mijloacele de transport și de utilaje vor fi măsurate la inspecția tehnică periodică și conform legislației, utilajele cu emisii care depășesc normele legale nu sunt admise la funcționare sau circulație pe drumurile publice;*

*- efectuarea cu strictețe a reviziilor tehnice la mijloacele auto pentru ca, pe toată perioada de construire sau funcţionare, să se încadreze în prevederile legale.*

* *Alte măsuri prevăzute prin P.U.Z. pentru protecţia factorilor de mediu:*

*- suprafețele de acces, de parcare auto şi spaţiile de depozitare vor fi betonate, pentru a împiedica eventualele scurgeri de produse să se infiltreze în sol;*

*- canalizările propuse, realizate pentru racordare la canalizarea existentă în zonă, vor asigura colectarea și evacuarea apelor uzate de pe amplasament fără a contamina solul și subsolul din zonă;*

 *- conductele proiectate ce se vor monta îngropat vor fi protejate împotriva coroziunii;*

 *- se vor respecta prevederile normativelor pentru fundarea construcțiilor.*

* *Zona nu este expusă la riscuri naturale, fenomene de instabilitate, inundabilitate.*
* *Amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite.*

*e)* ***relevanţa planului sau programului pentru implementarea legislaţiei naţionale şi comunitare de mediu:*** *nu este cazul.*

**2. Caracteristicile efectelor şi ale zonei posibil a fi afectate cu privire, în special, la:**

*a)* ***probabilitatea, durata, frecvenţa şi reversibilitatea efectelor:***

*- prin soluții constructive corespunzătoare adoptate la realizarea investițiilor şi prin respectarea tuturor măsurilor impuse în desfăşurarea activităţilor, impactul asupra mediului nu va fi semnificativ şi nu va produce efecte ireversibile;*

*b)* ***natura cumulativă a efectelor:***

*- planurile urbanistice în vigoare pentru zonele învecinate prevăd funcţiuni de locuire, activităţi comerciale şi funcţiuni compatibile, dar impactul cumulativ nu este semnificativ;*

*c)* ***natura transfrontieră a efectelor:*** *nu este cazul;*

*d)* ***riscul pentru sănătatea umană sau pentru mediu (de exemplu, datorită accidentelor):***

*- la realizarea PUZ-ului propus s-a avut în vedere respectarea prevederilor Ordinului nr. 119/2014 privind aprobarea Normelor de igienă şi a recomandărilor privind mediul de viaţă al populaţiei;*

*- zona studiată nu este expusă riscurilor naturale;*

*e)* ***mărimea şi spaţialitatea efectelor (zona geografică şi mărimea populaţiei potenţial afectate):***

*- prin luarea tuturor măsurilor necesare în vederea încadrării poluanţilor în limitele maxim admise, vecinătăţile nu vor fi afectate de implementarea planului propus;*

*f)* ***valoarea şi vulnerabilitatea arealului posibil a fi afectat, date de:***

*(i) caracteristicile naturale speciale sau patrimoniul cultural: nu este cazul;*

*(ii) depăşirea standardelor sau a valorilor limită de calitate a mediului:*

*- terenul studiat nu este amplasat în arie în care standardele de calitate ale mediului, stabilite de legislaţie, au fost depăşite;*

*(iii) folosirea terenului în mod intensiv: nu este cazul;*

*g)* ***efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*** *nu este cazul.*

 *Anunţul public privind depunerea solicitării de emitere a avizului de mediu/declanșarea etapei de încadrare a fost mediatizat prin publicare în presa locală, afişare pe site-ul şi la sediul A.P.M. Bistriţa-Năsăud.*

 *Nu s-au înregistrat observaţii sau comentarii din partea publicului interesat.*

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

Pentru obţinerea autorizaţiei de construire se va urma procedura de reglementare conform Ordinului MMP nr.135/2010 pentru aprobarea Metodologiei de aplicare a evaluării impactului asupra mediului pentru proiecte publice şi private.

Prezenta decizie poate fi contestată în conformitate cu prevederile Legii contenciosului administrativ nr. 554/5004, cu modificările şi completările ulterioare.

 DIRECTOR EXECUTIV, ŞEF SERVICIU AVIZE, ACORDURI,

 AUTORIZAŢII,

 biolog-chimist Sever Ioan ROMAN

 ing. Marinela Suciu

 ÎNTOCMIT,

 geogr. Nicoleta Şomfelean